Ananya Birla

**Ananyashree Birla**, kjent som **Ananya Birla** (født 1994) er en indisk forretningkvinne og singer-songwriter. Hun har mottatt en rekke utmerkelser for sitt arbeid og entreprenørskap, og ble av magasinet GQ India utpekt som en av de mest innflytelsesrike unge indere i 2018.

Birla er fra Mumbai, og er datter av den kjente industrimannen Kumar Mangalam Birla som er styreleder for Aditya Birla Group. Hun er utdannet fra American School of Bombay og har en bachelorgrad i økonomi og ledelse fra Oxford University i 2011.

## Entreprenørskap
Birlas entrepenørskap startet i 2013 da hun 17 år gammel grunnla Svatantra Microfin, en mikrofinansinstitusjon som tok sikte på å finansiere og styrke kvinnelige gründere på den indiske landsbygda. Selskapet har vokst til å bli den nest største NBFC-MFI (finansieringsselskaper som ikke er banker) i India, og berører livene til mer enn 50&nbsp;millioner mennesker i 20 stater. Hennes lederskap har vært preget av fokus på innovasjon og sosial påvirkning.«Folk tok meg ikke seriøst i begynnelsen. Jeg var denne unge jenta fra en kjent familie, som gikk inn i rom med for det meste middelaldrende menn i dress. Jeg måtte kjempe for å bli hørt.»i 2016 grunnla hun, og ble administrerende direktør for, den globale luksuriøse nettbutikken Ikai Asai. Samme år var hun på Forbes sin liste «Asia's Women to Watch 2016». Hun ble også oppført da magasinet GQ India skulle liste opp de mest innflytelsesrike unge indere i 2018.

Hun lanserte Ananya Birla Foundation i 2020, en organisasjon som har som mål å støtte psykisk helse, likestilling, utdanning, finansiell inkludering, arbeid mot klimaendringer og humanitært hjelpearbeid.

I januar 2023 ble hun, sammen med sin bror, innsatt som direktør for Aditya Birla Fashion and Retail Ltd, som femte generasjon i Aditya Birla Group. Hun mottok også utmerkelsen ELLE Innovative Entrepreneur 2023 av magasinet ELLE India.

I april 2024 fikk hun, for sine prestasjoner innen mikrofinanssektoren, æren av å være oppført på «40 under 40» av Fortune India, en liste over unge bedriftsledere som har markert seg i det økonomiske landskapet. Året etter rangert de henne som nummer 42 på listen «Most Powerful Women».

April-utgaven av magasinet ELLE India i 2025 hadde Birla på forsiden. Hun ble valgt til å pryde omslaget fordi hun, i følge magasinet, representerer en ny type lederskap, drevet av autentisitet og emosjonell intelligens, samt for hennes mangefasetterte innflytelse på tvers av musikk, business og velvære.

## Musikk
Birla signerte platekontrakt med Universal Music i 2016, og debutsingelen «Livin' the Life» ble utgitt samme år. Hennes påfølgende utgivelser, inkludert singelen «Meant to Be» førte til at hun ble den første indiske artisten som oppnådde platinastatus for en engelskspråklig singel i India. Hennes fire første sanger oppnådde over 100&nbsp;millioner lyd- og videostrømninger og da hun var 28 hadde musikken hennes blitt strømmet over 350&nbsp;millioner ganger totalt. Birla har samarbeidet med globale artister som Afrojack, Jim Beanz, Sean Kingston, Mood Melodies og Armaan Malik, og hun åpnet for Coldplay under Global Citizen Festival India i 2017.

I 2024 annonserte Birla at hun hadde valgt å legge musikk-karrieren på hylla for å fokusere på sitt arbeid i næringslivet.

## Referanser